Tuglas kaebab oma essees, talle ei olevat selge autori seisukoht Klaose vastu. ,,Üldiselt kujutab autor seda nagu orjaverega mürgitatud isikut, kes on  niisama saamatu ja ebameeldiv kui ta ümbrus. Kuid siis näeme jälle Klaost peajao üle kaaslaste ulatuvat, autor idealiseerib teda ja propageerib oma mõtteid tema suu kaudu. Nõnda muutub perspektiiv ja vaatekoht igal silmapilgul. . . Üldse Metsanurk on hoolimata ja ülekohtune oma tegelastele."